ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 218.88 करोड़ से अधिक टीके लगाए जा चुके हैं
12-14 आयु वर्ग में 4.10 करोड़ से अधिक टीके की पहली खुराक लगाई गई
भारत में कोरोना के सक्रिय मामले 30,362 हैं
पिछले 24 घंटों में 1,997 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 1.34 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 218.88 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.10 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10415245
|
|
दूसरी खुराक
|
|
10119287
|
|
प्रीकॉशन खुराक
|
|
7038020
|
|
अग्रिम पंक्ति के कर्मी
|
|
पहली खुराक
|
|
18436898
|
|
दूसरी खुराक
|
|
17717246
|
||
|
प्रीकॉशन खुराक
|
|
13675336
|
|
12-14 वर्ष आयु वर्ग
|
|
पहली खुराक
|
|
41055105
|
|
दूसरी खुराक
|
|
31868048
|
|
15-18 वर्ष आयु वर्ग
|
|
पहली खुराक
|
|
61954847
|
|
दूसरी खुराक
|
|
53122655
|
|
18-44 वर्ष आयु वर्ग
|
|
पहली खुराक
|
|
561313445
|
|
दूसरी खुराक
|
|
515923815
|
|
प्रीकॉशन खुराक
|
|
97222916
|
|
45-59 वर्ष आयु वर्ग
|
|
पहली खुराक
|
|
204036026
|
|
दूसरी खुराक
|
|
196996958
|
|
प्रीकॉशन खुराक
|
|
49400711
|
|
60 वर्ष से अधिक आयु वर्ग
|
|
पहली खुराक
|
|
127673150
|
|
दूसरी खुराक
|
|
123163413
|
|
प्रीकॉशन खुराक
|
|
47684438
|
|
प्रीकॉशन खुराक
|
||
|
21,50,21,451
|
|
कुल
|
|
|
|
2,18,88,17,589
भारत में सक्रिय मामले आज 30,362 हैं। सक्रिय मामले, कुल पॉजिटिव मामलों के 0.07 प्रतिशत हैं।
नतीजतन, भारत में स्वस्थ होने की दर 98.75 प्रतिशत है। पिछले 24 घंटों में 3,908 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,40,47,444 हो गई है।
बीते 24 घंटे में कोरोना के 1,997 नए मामले सामने आएं।
पिछले 24 घंटों में कुल 2,13,123 जांच की गई हैं। भारत ने अब तक कुल 89.64 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.34 प्रतिशत है और दैनिक रूप से पुष्टि वाले मामलों की दर 0.94 प्रतिशत है।
कार्मिक, लोक शिकायत एवं पेंशन मंत्रालय
डॉ. जितेंद्र सिंह ने कोविड 19 एवं जम्मू के लिए नियमित रेलगाड़ी सेवा फिर आरंभ करने के संबंध में जम्मू एवं कश्मीर तथा लद्वाख में व्यवस्थाओं की समीक्षा की
केंद्रीय पूर्वोत्तर क्षेत्र विकास  राज्य मंत्री  प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा एवं अंतरिक्ष राज्य मंत्री डॉ. जितेंद्र सिंह ने आज जम्मू एवं कश्मीर तथा लद्दाख के सभी जिलों के उप आयुक्तों के साथ कोविड-19 की नवीनतम स्थिति, दोनों केंद्र शासित प्रदेशों में फंसे हुए व्यक्तियों के आगमन तथा कल से जम्मू तक नियमित रेल सेवाओं को फिर से आरंभ करने के अतिरिक्त श्रमिक विशेष रेलगाड़ियों के जरिये पहुंचने वाले यात्रियों के लिए प्रशासन द्वारा की गई व्यवस्थाओं को लेकर परस्पर बातचीत की।
मंत्री ने कोविड-19 संकट को नियंत्रित करने के लिए दोनों केंद्र शासित प्रदेशों द्वारा किए गए निरंतर एवं सराहनीय प्रयासों के लिए डीसी को बधाई दी। डॉ. सिंह ने कहा कि दूसरे राज्यों एवं केंद्र शासित प्रदेशों की तुलना में प्रबंधन कहीं बेहतर था। डॉ. जितेंद्र सिंह ने कहा कि वास्तव में जम्मू एवं कश्मीर में मामलों की संख्या के दोगुने होने का समय राष्ट्रीय औसत से भी अधिक था। उन्होंने कोविड-19 के लिए किए गए परीक्षणों की उच्च संख्या पर भी संतोष जताया।
डॉ. जितेंद्र सिंह ने यह भी कहा कि छात्रों सहित 50 हजार से अधिक फंसे हुए लोग वापस केन्द्र शासित प्रदेश में आ चुके हैं और प्रशासन ने उनकी जांच करने, क्वारांटाइन के लिए व्यवस्था करने और उन्हें घर भेजने का बहुत अच्छा कार्य किया है। मंत्री ने डीसी से सांतरित तरीके से अर्थात अलग अलग दिनों में अलग अलग समय पर विभिन्न दुकानों को फिर से खोलने का आग्रह किया जिससे कि सोशल डिस्टैंसिंग नियमों को बरकरार रखा जा सके। मंत्री ने नागरिकों की सुरक्षा के लिए आरोग्य सेतु ऐप को डाउनलोड करने एवं उपयोग करने के संबंध में गृह मंत्रालय के निर्देशों को भी दुहराया।
एएम/एसकेजे/डीसी
(Visitor Counter : 239
प्रधानमंत्री कार्यालय
डिजिटल भुगतान से अनगिनत लोगों का जीवन आसान और सहज हुआ है: प्रधानमंत्री
प्रधानमंत्री श्री नरेन्द्र मोदी ने आज डिजिटल भुगतान से अनगिनत लोगों का जीवन आसान और सहज होने को रेखांकित किया।
एक नागरिक के ट्वीट पर अपनी राय व्यक्त करते हुए प्रधानमंत्री ने ट्वीट किया:
‘डिजिटल भुगतान से अनगिनत लोगों का जीवन आसान और सहज हुआ है। इस पर आपको कई रोचक किस्से सुनने को मिल जाएंगे।’
इसी तरह भारत में डिजिटल भुगतान को अपनाने पर एक प्रवासी भारतीय के ट्वीट पर अपनी राय व्यक्त करते हुए प्रधानमंत्री ने ट्वीट किया:
‘पूरे भारत में यह एक आम नजारा है... हमारे देशवासियों ने तकनीक और नवाचार को अपनाने में उल्लेखनीय निपुणता दिखाई है।’
मंत्रिमण्डल
मंत्रिमंडल ने समूह ‘ए’ कार्यकारी कैडर अधिकारियों को संगठित समूह ‘ए’ सेवा प्रदान करने के प्रस्ताव को मंजूरी दी
 प्रदान करने के प्रस्ताव को मंजूरी दे दी है। इसके साथ ही, गैर-कार्यात्मक वित्तीय उन्नयन  और गैर-कार्यात्मक चयन ग्रेड  लाभों का विस्तार मिलेगा।
लाभ:
इस मंजूरी से लाभान्वित होने वाले अधिकारियों की प्रशासनिक क्षमता में वृद्धि होगी और वे बेहतर परिणाम दे पाएंगे। केंद्रीय सशस्त्र बलों के अधिकारियों में प्रेरणा का स्तर ऊंचा उठेगा। इस फैसले से देश की आंतरिक सुरक्षा की जिम्मेदारी निभा रहे अधिकारी बेहतर सेवा मुहैया करायेंगे और इससे देश का चौतरफा विकास होगा।
पृष्ठभूमि:
उच्चतम न्यायालय के फरवरी 2019 में दिए गए निर्देशों के मुताबित यह फैसला किया गया है। उच्चतम न्यायालय ने गैर-कार्यात्मक वित्तीय उन्नयन  और गैर-कार्यात्मक चयन ग्रेड  लाभों का विस्तार देने को लेकर दिल्ली उच्च न्यायालय द्वारा दिए गए फैसले को कायम रखा। केंद्रीय सशस्त्र पुलिस बलों के पात्र अधिकारियों को एनएफएफयू और एनएफएसजी का लाभ मिलेगा। मंत्रिमंडल के इस फैसले से 10 लाख कर्मियों जिनमें 12,000 समूह ‘ए’ कार्यकारी कैडर के अधिकारी लाभान्वित होंगे।
रक्षा मंत्रालय
लेफ्टिनेंट जनरल प्रदीप चंद्रन नायर, एवीएसएम, वाईएसएम ने असम राइफल्स के महानिदेशक का पदभार संभाला
लेफ्टिनेंट जनरल प्रदीप चंद्रन नायर, अति विशिष्ट सेवा मेडल , युद्ध सेवा मेडल  ने दिनांक 1 जून 2021 को असम राइफल्स  के 21वें महानिदेशक के रूप में पदभार संभाला। उन्हें असम राइफल्स और पूर्वोत्तर का समृद्ध अनुभव है, वह पहले असम राइफल्स में एक महानिरीक्षक और कंपनी कमांडर रहे हैं, इसके अलावा बतौर ब्रिगेड कमांडर उन्होंने असम राइफल्स बटालियनों की कमान भी संभाली है ।
जनरल ऑफिसर को 1985 में सिख रेजिमेंट में कमीशन प्रदान किया गया था। वह सैनिक स्कूल सतारा, राष्ट्रीय रक्षा अकादमी, डिफेंस सर्विसेज़ स्टाफ कॉलेज, डिफेंन्स मैनेजमेंट कॉलेज और प्रतिष्ठित भारतीय लोक प्रशासन संस्थान के पूर्व छात्र रहे हैं। उन्हें सियाचिन ग्लेशियर और असम में अपनी बटालियन  की कमान संभालने का बहुत बड़ा सैन्य अनुभव है।
इसके अलावा पूर्वोत्तर में वह मणिपुर और सिक्किम में कंपनी कमांडर, असम में बटालियन कमांडर, मणिपुर में ब्रिगेड कमांडर रह चुके हैं और हाल के दिनों में नगालैंड में असम राइफल्स के महानिरीक्षक भी रह चुके हैं। वह इंफैंट्री स्कूल, महू, भारतीय सैन्य प्रशिक्षण दल, भूटान में प्रशिक्षक तथा प्रमुख डिफेंस सर्विसेज़ स्टाफ कॉलेज में एक डायरेक्टिंग स्टाफ रहे हैं। उन्होंने सेना मुख्यालय में कर्नल, मेजर जनरल और लेफ्टिनेंट जनरल के रूप में अपनी सेवाएं दी हैं। उन्होंने महाराष्ट्र, गुजरात और गोवा एरिया में तथा डिफेंस इंटेलिजेंस एजेंसी में ब्रिगेडियर जनरल स्टाफ के रूप में भी कार्य किया है।
सेना मुख्यालय में अपने अंतिम कार्यभार में, वह डायरेक्टर जनरल रिक्रूटिंग थे, जो भारतीय सेना में अधिकारियों और जवानों की भर्ती के लिए जिम्मेदार होता है। उनको नगालैंड में महानिरीक्षक असम राइफल्स  के रूप में अपनी कमान के दौरान अति विशिष्ट सेवा मेडल, मणिपुर में एक ब्रिगेड की कमान के दौरान युद्ध सेवा मेडल तथा तीन अवसरों पर सेनाध्यक्ष प्रशस्ति पत्र से अलंकृत किया गया है।
रसायन एवं उर्वरक मंत्रालय
जनऔषधि केन्द्रों ने इस वित्तीय वर्ष में 484 करोड़ रुपये की बिक्री दर्ज की
गुणवत्तापूर्ण जेनेरिक दवाओं की बिक्री में संलग्न देश के सभी जिलों में स्थित 7064 प्रधानमंत्री भारतीय जनऔषधि केन्द्रों नेवित्तीय वर्ष 2020-2021  के दौरान484करोड़ रुपये मूल्य की बिक्रीदर्ज की है। इस आंकड़े से, जोकि पिछले वित्तीय वर्ष के समतुल्य आंकड़ों की तुलना में 60% अधिक है, इस देश के नागरिकों की लगभग3000 करोड़ रुपये की बचत हुई है। इस आशय की घोषणा केंद्रीय रसायन एवं उर्वरक मंत्रीश्री सदानंद गौड़ा ने आज कर्नाटक मेंकी।
वित्तीय वर्ष 2019-2020 के दौरान,भारत सरकार ने जनऔषधि केन्द्रोंको 35.51 करोड़ रुपये का अनुदान दिया था, जबकि इस अवधि में नागरिकों की 2600 करोड़ रुपये की बचत हुई थी।इस प्रकार, सरकार द्वारा खर्च किए गए प्रत्येक एक रुपये की वजह से नागरिकों को 74रुपये की बचत हुई है।श्री गौड़ा ने कहा कि इस कदम का गुणक प्रभाव स्पष्ट है।
केन्द्रीय मंत्री ने यह भी घोषणा की कि इसके अलावा, पूरे देश में महिलाओं को सशक्त बनाने की दिशा में कदम बढ़ाते हुएअब तक 10 करोड़ से अधिक जन औषधि“सुविधा” सेनेटरी पैड की बिक्री 1 रुपये प्रति पैड की दर से की गई है।दिसंबर 2020 में कुल 3.6 करोड़ रुपये मूल्य के जन औषधि“सुविधा” सेनेटरी पैड की खरीद संबंधी आदेश जारी किएगएहैं।कुल 30 करोड़जन औषधि“सुविधा” सेनेटरी पैड से जुड़ी निविदा को भी अंतिम रूप दे दिया गया है।
कर्नाटक के बारे में विशेष रूप से चर्चा करते हुए, श्री गौड़ा ने कहा कि वर्तमान मेंकर्नाटक में कुल 788 प्रधानमंत्री भारतीय जनऔषधि केन्द्र नागरिकों को सस्ती औरउच्च गुणवत्ता वाली जेनेरिक-दवाएं प्रदान करके उनकी सेवा कर रहे हैं।कर्नाटक का इरादा मार्च 2021 तक राज्य में कुल 800 प्रधानमंत्री भारतीय जनऔषधि केन्द्र खोलने का लक्ष्य हासिल करना है।अपनी दवाओं की विस्तृत श्रृंखला के साथ स्वास्थ्य सेवा के क्षेत्र में एक अनूठी उपलब्धि हासिल करते हुए, प्रधानमंत्री भारतीय जनऔषधि केन्द्रों का इरादा कर्नाटक मेंमार्च 2021 तक कुल 125 करोड़ रुपये मूल्य की बिक्री का लक्ष्य हासिल करना है।
वित्त मंत्रालय
वित्त मंत्री श्रीमती निर्मला सीतारमण ने एशियाई विकास बैंक की वार्षिक बैठक 2021 के एक भाग के रूप में आयोजित गवर्नर संगोष्ठी में भाग लिया
केंद्रीय वित्त एवं कॉर्पोरेट मामले मंत्री तथा एशियाई विकास बैंक  की भारत की गवर्नर श्रीमती निर्मला सीतारमण ने आज यहां "लचीले भविष्य के लिए सहयोग" विषय पर गवर्नरों की संगोष्ठी में भाग लिया जिसका आयोजन एशियाई विकास बैंक की वार्षिक बैठक 2021 के हिस्से के रूप में किया गया था। संगोष्ठी में भाग लेने वाले अन्य देश जापान, जॉर्जिया, चीन, फिलीपींस एवं नीदरलैंड्स थे। इस आभासी संगोष्ठी में एशियाई विकास बैंक के 68 सदस्य देशों के प्रतिनिधि शामिल हुए।
श्रीमती सीतारमण ने कोविड 19 महामारी से लड़ने वाले भारत के अग्रिम पंक्ति के कार्यकर्ताओं के प्रति अपनी सराहना और आभार व्यक्त किया। मौजूदा महामारी द्वारा उत्पन्न संकट से पुख़्ता एवं स्थायी रिकवरी की व्यवहार्यता पर पर अपने विचार व्यक्त करते हुए वित्त मंत्री ने कहा कि सार्क कोविड-19 आपातकालीन कोष की स्थापना, तथा एक्सेस टू कोविड 19 टूल एक्सीलरेटर  एवं कोवैक्स जैसी वैश्विक शुरुआतों में अगुआ रहकर भारत इस दिशा में उठाए गए विभिन्न कदमों में अग्रणी रहा है। उन्होंने कहा कि अंतर्राष्ट्रीय सौर गठबंधन  में भारत का नेतृत्व और पेरिस समझौते के लक्ष्यों के प्रति प्रतिबद्धता इस बात का उदाहरण बन गई है कि किस प्रकार साझेदारी के माध्यम से सकारात्मक वैश्विक वैश्विक जलवायु कार्रवाई उन्नत बनाया जा सकता है।
वित्त मंत्री ने कहा कि कुल मिलाकर क्षेत्रीय और वैश्विक सहयोग में वृद्धि एक लचीली रिकवरी की हमारी साझा खोज में सफलता की कुंजी है। कोविड 19 से लड़ने के लिए सभी उपायों के बारे में जानकारी - नैदानिक, चिकित्सीय, टीके या प्रौद्योगिकी अंतरराष्ट्रीय स्तर पर साझा की जानी चाहिए। श्रीमती सीतारमण ने भारत की वैक्सीन निर्माण क्षमता को बढ़ाने के लिए आवश्यक महत्वपूर्ण कच्चे माल तक भारत की पहुंच को सक्षम बनाने की आवश्यकता पर जोर दिया।
श्रीमती सीतारमण ने लचीला विकास हासिल करने के लिए सरकार के साथ साझेदारी करने के लिए निजी क्षेत्र और नागरिक समाज की आवश्यकता पर भी बातचीत की। वित्त मंत्री ने उल्लेख किया कि कैसे भारतीय वैक्सीन डेवलपर्स ने सरकार को उचित मूल्य पर सहयोग किया है और टीके प्रदान किए हैं। निजी कंपनियां भी अपने कॉर्पोरेट सामाजिक दायित्वों के तहत योगदान दे रही हैं। एमएसएमई के विकास को पुनर्जीवित करने और उसका साथ देने के उद्देश्य से भारत सरकार की नीतियों से भी लचीले विकास की दिशा में काफी मदद मिलेगी।
वित्त मंत्री ने कहा कि लचीले एवं स्थायी विकास के लिए सहयोग हेतु बहुआयामी संस्थानों की भागीदारी की आवश्यकता होती है ताकि मानव विकास को प्राथमिकता में रखते हुए डिजिटल एवं आपदा के दृष्टिकोण से कारगर परिसंपत्तियों का निर्माण हो पाए। उन्होंने आश्वस्त किया कि क्षेत्रीय एवं वैश्विक सहयोग में बढ़ोतरी दिशा में हो रहे सभी प्रयासों को मज़बूत बनाने के लिए भारत तैयार एवं प्रतिबद्ध है।
श्रीमती निर्मला सीतारमण ने कोविड एवं ग़ैर कोविड संबंधी परियोजनाओं के लिए समयबद्ध वित्तीय सहायता प्रदान करने के लिए एशियाई विकास बैंक की प्रशंसा की। वित्त मंत्री ने कहा कि एशिया प्रशांत क्षेत्र में स्वास्थ्य क्षेत्र में लचीलापन लाने पर अधिक ध्यान होना चाहिए एवं एशियाई विकासबैंक को इस विषय की ज़रूरतों को पूरा करने के लिए विस्तृत योजना लेकर सामने आना चाहिए।
सूचना और प्रसारण मंत्रालय
आईएफएफआईएलओआईडी- आपकी कभी खत्म न होने वाली रील का दूसरा संस्करण देखिए
कल गोवा में आईएफएफआई के 52वें संस्करण की रंगारंग शुरुआत हो गई। जैसे कि आपकी योजना है और आपने इस महोत्सव से जुड़ने की तैयारी की है, ‘आईएफएफआईएलओआईडी’- आपकी कभी खत्म न होने वाली रील! के दूसरे संस्करण पर नजर डालिए।
आईएफएफआईएलओआईडी का संस्करण-2 यहां पढ़ें।
अगर आप चूक गए हैं तो यहां संस्करण-1 भी देख सकते हैं।
आईएफएफआईएलओआईडी क्यों
आईएफएफआई का प्रत्येक संस्करण हमारे सामने भारतीय और वैश्विक सिनेमा के कुशलता के साथ चुने गए सर्वश्रेष्ठ संग्रह प्रस्तुत करता है। बेहतर तरीके इस सुंदरता को सामने लाने, फिल्मों की कहानी और इन्हें बनाने वालों के बेहतर प्रदर्शन के लिए पीआईबी ने एक दैनिक आईएफएफआई न्यूजलेटर आईएफएफआईएलओआईडी लॉन्च किया है, जो आपकी सिनेमाई प्रेरणा की कभी खत्म नहीं होने वाली रील है। यह न्यूजलेटर 20-28 नवंबर, 2021 के दौरान होने वाले भारत के अंतर्राष्ट्रीय फिल्म महोत्सव के 52वें संस्करण के दौरान जारी किया जा रहा है।
न्यूजलेटर महोत्सव पर भारत सरकार के अन्य आधिकारिक संवादों का पूरक है।
प्रधानमंत्री कार्यालय
प्रधानमंत्री ने उत्तराखंड के श्री केदारनाथ धाम में दर्शन और पूजा-अर्चना की
- आंतरिक गर्भगृह में रुद्राभिषेक किया
- आदि गुरु शंकराचार्य समाधि स्थल का दौरा किया
- मंदाकिनी आस्थापथ और सरस्वती आस्थापथ में चल रहे विकास कार्यों की प्रगति की समीक्षा की
- केदारनाथ धाम परियोजना के श्रमजीवियों के साथ बातचीत की
प्रधानमंत्री श्री नरेन्द्र मोदी ने आज केदारनाथ का दौरा किया और श्री केदारनाथ मंदिर में दर्शन और पूजा- अर्चना की। पारंपरिक पहाड़ी पोशाक धारण कर प्रधानमंत्री ने आंतरिक गर्भगृह में रुद्राभिषेक किया और नंदी की प्रतिमा के समक्ष प्रार्थना की।
प्रधानमंत्री ने आदि गुरु शंकराचार्य समाधि स्थल का भी दौरा किया और मंदाकिनी आस्थापथ और सरस्वती आस्थापथ में चल रहे विकास कार्यों की प्रगति की समीक्षा की।
प्रधानमंत्री ने केदारनाथ धाम परियोजना के श्रमजीवियों से भी बातचीत की।
इस अवसर पर उत्तराखंड के मुख्यमंत्री श्री पुष्कर सिंह धामी और उत्तराखंड के राज्यपाल सेवानिवृत्त जनरल गुरमीत सिंह भी प्रधानमंत्री के साथ थे।
केदारनाथ सबसे महत्वपूर्ण हिंदू मंदिरों में से एक है। यह क्षेत्र सिखों के पवित्र तीर्थ स्थलों में से एक - हेमकुंड साहिब के लिए भी विख्यात है। संचालित की जा रही कनेक्टिविटी परियोजनाएं धार्मिक महत्व के स्थलों तक पहुंच को सुगम बनाने और बुनियादी ढांचे में सुधार लाने के प्रति प्रधानमंत्री की प्रतिबद्धता को दर्शाती हैं।
रक्षा मंत्रालय
सेना प्रमुख और भारत सरकार के प्रमुख वैज्ञानिक सलाहकार द्वारा एलसीए तेजस की उड़ान यात्रा
सेना प्रमुख श्री जनरल बिपिन रावत को बेंगलुरु में एयरो इंडिया 2019 के दौरान एयरक्राफ्ट की परिचालन क्षमताओं का प्रदर्शन करने के लिए आज डीआरडीओ के लाइट कॉम्बैट एयरक्राफ्ट  के प्रशिक्षण संस्करण में यात्रा कराई गई। एयरोनॉटिकल डेवलपमेंट एजेंसी , बेंगलुरु के नेशनल फ्लाइट टेस्ट सेंटर  के प्रमुख एयर वाइस मार्शल एन तिवारी इस विमान के पायलट थे। इस अवसर पर लेजर डेजिगनेशन पोड  का उपयोग करते हुए पिन-प्वाइंट हमला करने की क्षमताओं का प्रदर्शन करने के लिए तेजस को मध्यम ऊंचाई पर उड़ाया गया।
सेना प्रमुख के सामने इस एयरक्राफ्ट की पैंतरेबाजी और राडार क्षमताओं का प्रदर्शन किया गया। सॉर्टी के बाद सेना प्रमुख ने काफी संतोष व्यक्त करते हुए कहा कि अगर तेजस में भारतीय वायु सेना मालसूची लगा दी जाए तो यह एक मूल्यवान संपत्ति बन जाएगा। भारत सरकार के प्रमुख वैज्ञानिक सलाहकार प्रोफेसर के. विजय राघवन के लिए एलसीए ट्रेनर में आगाही सॉर्टी का आयोजन किया और विमान को एनएफटीसी के टेस्ट पाइलट ग्रुप कैप्टन एस गुनासेकरन ने उड़ाया। यह 30 मिनट की हैंडलिंग सॉर्टी थी जिसके दौरान प्रोफेसर विजय राघवन ने इस विमान के नियंत्रणों का अनुभव किया और कुछ समय के लिए युद्धाभ्यास किया।
एलसीए तेजस एमके-I प्रमाणपत्र का फाइनल ऑपरेशनल क्लीयरेंस  रक्षा अनुसंधान एवं विकास विभाग के सचिव, डीआरडीओ के अध्यक्ष और महानिदेशक एडीए डॉ. जी सतीश रेड्डी ने वायु सेना प्रमुख एयरचीफ मार्शल बी एस धनोआ को 20 फरवरी, 2019 को सौंपा। इस अवसर पर रक्षा सचिव श्री संजय मित्रा और हिन्दुस्तान एयरोनोटिक्स लिमिडिट के अध्यक्ष एवं प्रबंध निदेशक श्री आर माधवन भी उपस्थित थे।
पूर्वोत्तर क्षेत्र विकास मंत्रालय
मेघालय के मुख्यमंत्री ने पूर्वोत्तर विकास राज्य मंत्री डॉ. जितेंद्र सिंह से मुलाकात की
विभिन्न विकास परियोजनाओं की स्थिति पर विचार-विमर्श किया गया
मेघालय के मुख्यमंत्री श्री कॉनराड संगमा ने केंद्रीय पूर्वोत्तर क्षेत्र विकास राज्य मंत्री , प्रधानमंत्री कार्यालय में राज्य मंत्री, कार्मिक, लोक शिकायत और पेंशन, परमाणु ऊर्जा और अंतरिक्ष राज्य मंत्री डॉ जितेंद्र सिंह से आज नई दिल्ली में मुलाकात की और राज्य की विकास संबंधी विविध परियोजनाओं और योजनाओं के बारे में विचार-विमर्श किया।
बैठक के दौरान, मुख्यमंत्री ने पूर्वोत्तर क्षेत्र विकास मंत्रालय के एनएलसीपीआर के अंतर्गत केंद्र द्वारा वित्त पोषित विभिन्न परियोजनाओं और पूर्वोत्तर परिषद  के तहत परियोजनाओं की स्थिति पर चर्चा की। उपयोग प्रमाण पत्र प्रस्तुत करने और अधिक धनराशि जारी करने से संबंधित विषय पर भी चर्चा की गई।
मुख्यमंत्री ने पूर्वोत्तर क्षेत्र विकास राज्य मंत्री को मावलिन्नोंग की ओर जाने वाली पिन्रुस्ला- लतान्ग्रिवान सड़क के एमबीटी सहित निर्माण की दिशा में हुई प्रगति के बारे में जानकारी दी। इस परियोजना को सितंबर, 2019 में 29.97 करोड़ रुपये की लागत पर मंजूरी दी गई थी और मंत्रालय ने निविदा प्रक्रिया के लिए 10 लाख रुपये की राशि भी जारी कर दी थी। बैठक के दौरान लाएत्तयारा गांव से किन्रेम फॉल्स तक मावसमई-शेला के उन्नयन पर भी चर्चा की गई।
डॉ. जितेंद्र सिंह ने कहा कि मेघालय में पर्यटन की अपार संभावनाएं और समृद्ध प्राकृतिक सौंदर्य मौजूद है। उन्होंने कहा कि इन संभावनाओं पर गौर किए जाने की जरूरत है। उन्होंने कहा कि प्रधानमंत्री नरेन्द्र मोदी के नेतृत्व वाली सरकार ने पूर्वोत्तर राज्यों के विकास को सदैव उच्च प्राथमिकता दी है।
उपरोक्त के अलावा, मुख्यमंत्री ने राज्य के आईएएस अधिकारियों के कैडर से संबंधित मुद्दों पर भी चर्चा की।
प्रधानमंत्री कार्यालय
प्रधानमंत्री ने छत्रपति शिवाजी महाराज को उनकी जयंती पर नमन किया
प्रधानमंत्री श्री नरेन्द्र मोदी ने छत्रपति शिवाजी महाराज को उनकी जयंती पर नमन किया है।
प्रधानमंत्री ने ट्वीट किया;
“मैं छत्रपति शिवाजी महाराज को उनकी जयंती पर नमन करता हूं। उनका साहस और सुशासन पर जोर हमें प्रेरित करता है।”
कृषि एवं किसान कल्याण मंत्रालय
कृषि एवं किसान कल्याण मंत्रालय ने पिक्सल स्पेस इंडिया प्राइवेट लिमिटेड के साथ एक समझौता ज्ञापन पर हस्ताक्षर किया
यह परियोजना फसलों का मानचित्रण करने, फसलों के विभिन्न चरणों के मध्य अंतर करने, फसलों के स्वास्थ्य की निगरानी और मृदा जैविक कार्बन आकलन पर केंद्रित विश्लेषणात्मक मॉडल विकसित करने के लिये पिक्सल के खोजी उपग्रहों से प्राप्त हाइपरस्पेक्ट्रल डेटा के नमूने का लाभ उठाने पर केंद्रित है
युवा स्टार्टअप के साथ इस प्रकार के सहयोग से उन्नत उपग्रह इमेजिंग तकनीक, के उपयोग से नवीन भू-स्थानिक समाधान विकसित करने में काफी मदद मिलेगी: श्री मनोज आहूजा
कृषि एवं किसान कल्याण मंत्रालय ने पिक्सल स्पेस इंडिया प्राइवेट लिमिटेड के साथ एक समझौता ज्ञापन पर हस्ताक्षर, सचिव, डीएंडएफडब्ल्यू, श्री मनोज आहूजा, अपर सचिव, डीएंडएफडब्ल्यू, श्री प्रमोद कुमार मेहरदा और मंत्रालय के अन्य वरिष्ठ अधिकारियों की उपस्थिति में आज नई दिल्ली में किया। एमएनसीएफसी के निदेशक श्री सी एस मूर्ति ने भारत सरकार की ओर से एमओयू पर हस्ताक्षर किए जबकि, पिक्सल स्पेस इंडिया प्राइवेट लिमिटेड, का प्रतिनिधित्व श्री अभिषेक कृष्णन, चीफ ऑफ स्टाफ ने किया। इसका लक्ष्य पिक्सल के हाइपरस्पेक्ट्रल डेटा सेट का उपयोग करके भारतीय कृषि पारिस्थितिकी तंत्र के लिए नि:शुल्क आधार पर विभिन्न भू-स्थानिक समाधान विकसित करना है। यह परियोजना फसल मान चित्रण, फसलों के विभिन्न चरणों के मध्य अंतर करने, फसल स्वास्थ्य निगरानी और मिट्टी में कार्बनिक कार्बन के आकलन पर केंद्रित विश्लेषणात्मक मॉडल विकसित करने के लिये पिक्सल के पथ-खोजी उपग्रहों से प्राप्त हाइपर स्पेक्ट्रम डेटा के नमूनों का लाभ उठाने पर केंद्रित है। सरकार को पिक्सल द्वारा उपलब्ध कराए गए हाइपरस्पेक्ट्रल डेटा, उपयोग के तरीके विकसित करने में सक्षम करेंगे। डीएंडएफडब्ल्यू की ओर से एमएनसीएफसी उपयुक्त कार्यप्रणाली विकसित करने और लागू करने के लिए पिक्सल टीम के साथ सहयोग करेगा।
हाइपरस्पेक्ट्रल रिमोट सेंसिंग तकनीक में उपग्रहों द्वारा संकीर्ण तरंग दैर्ध्य बैंड के वर्ण कर्मी माप शामिल हैं और ऐसे माप फसलों और मिट्टी के स्वास्थ्य की निगरानी और आकलन करने के लिए कुछ अद्वितीय सूचकांक प्रदान करते हैं। यह कृषि की निगरानी के लिए अद्वितीय क्षमताओं वाली एक उभरती हुई तकनीक है। हाइपरस्पेक्ट्रल डेटा का उपयोग करके क्लोरोफिल और फसलों की नमी की स्थिति में परिवर्तन का पता लगाकर, फसल स्वास्थ्य की निगरानी करना किसानों के लिए फसल-जोखिम प्रबंधन समाधान खोजने में फायदेमंद होगा।
मिट्टी के कार्बनिक मूल्यांकन सहित मृदा-पोषक तत्व, मानचित्रण हाइपरस्पेक्ट्रल प्रौद्योगिकी के महत्वपूर्ण अनुप्रयोगों में से एक है। सेंसर द्वारा मापे गए मृदा परावर्तन अवलोकन, मिट्टी में कार्बनिक कार्बन का अनुमान लगाने के लिए अधिक प्रत्यक्ष और प्रभावी आँकड़े प्रदान करते हैं। इससे हाइपरस्पेक्ट्रल का उपयोग करके फसल तनाव का शीघ्र पता लगाने, कीट/बिमारी या पानी के कारण फसल तनाव का सटीक निदान विकसित करने में भी मदद मिलेगी। हाइपरस्पेक्ट्रल डेटा लाखों किसानों को लाभान्वित करने की सरकार के वर्तमान सलाहकार प्रणाली को मजबूत करने के लिए कई अवसर प्रदान करता है।
सचिव, डीएफडब्ल्यू, ने कहा कि युवा स्टार्टअप कंपनी के साथ इस प्रकार के तालमेल से उन्नत उपग्रह इमेजिंग तकनीक का उपयोग करके नवीन भू स्थानिक समाधान विकसित करने में काफी मदद मिलेगी। नई तकनीक, विलंबकारी और त्रुटियों की संभावना वाली मैनुअल सर्वेक्षण और मापों पर निर्भरता को कम करेगी।
शिक्षा मंत्रालय
मानव संसाधन विकास मंत्रालय मातृभाषा दिवस मनाएगा
मानव संसाधन विकास मंत्रालय 21 फरवरी, 2020 को देशभर में मातृभाषा दिवस मनाएगा। उपराष्ट्रपति श्री एम वेंकैया नायडू 20 फरवरी को नई दिल्ली में आयोजित होने वाले मुख्य कार्यक्रम में मुख्य अतिथि होंगे। केंद्रीय मानव संसाधन विकास मंत्री श्री रमेश पोखरियाल ‘निशंक’ इस अवसर पर सम्मानित अतिथि होंगे। संस्कृति एवं पर्यटन राज्य मंत्री श्री प्रहलाद सिंह पटेल और मानव संसाधन विकास राज्य मंत्री श्री संजय धोत्रे भी इस कार्यक्रम में शामिल होंगे। कार्यक्रम का मुख्य विषय ‘हमारी बहुभाषी विरासत का उत्सव मनाना’ है जो एक भारत, श्रेष्ठ भारत की भावना को दर्शाता है।
मानव संसाधन विकास मंत्रालय शिक्षण संस्थानों और भाषा संस्थानों के साथ मिलकर पिछले तीन वर्षों से मातृभाषा दिवस मना रहा है। इस साल भी शैक्षणिक संस्थान वक्तृत्व, वाद-विवाद प्रतियोगिताओं, गायन, निबंध लेखन प्रतियोगिताओं, चित्रकला प्रतियोगिताओं, संगीत एवं नाट्य मंचनों, प्रदर्शनियों, ऑनलाइन संसाधन एवं क्रियाकलापों जैसी गतिविधियों के साथ-साथ संज्ञानात्मक, आर्थिक, सामाजिक एवं बहुभाषी सांस्कृतिक क्रियाकलापों और कम से कम दो या अधिक भाषाओं में भारत की भाषाई एवं भारत की विविध संपदा को दर्शाने वाली प्रदर्शनियों का आयोजन करेंगे।
भाषाई एवं सांस्कृतिक विविधता और बहुभाषावाद के बारे में जागरूकता को बढ़ावा देने के लिए 21 फरवरी, 2020 को आयोजित होने वाले अंतर्राष्ट्रीय मातृभाषा दिवस  दुनिया भर में मनाए जाने वाले यूनेस्को के कैलेंडर कार्यक्रमों का एक हिस्सा है। इसे पहली बार यूनेस्को द्वारा 17 नवंबर, 1999 को घोषित किया गया जिसे औपचारिक रूप से 2008 में संयुक्त राष्ट्र महासभा  ने मान्यता दी। संयुक्त राष्ट्र महासभा ने अपने सदस्य राष्ट्रों से दुनिया भर के लोगों द्वारा इस्तेमाल की जाने वाली सभी भाषाओं के संरक्षण को बढ़ावा देने का आह्वान किया।
हमारे देश में भाषाई और सांस्कृतिक विविधता है जिसे देखते हुए भारत में 21 फरवरी, 2020 को कई कार्यक्रम प्रस्तावित हैं जो हमारी भाषाओं और उपयोग एवं साहित्य की संबद्ध विविधता को बढ़ावा देंगे। मातृभाषाओं के उपयोग को बढ़ावा देने और निम्नलिखित उद्देश्यों को हासिल करने के लिए हर साल 21 फरवरी, 2020 को मातृभाषा दिवस मनाने का निर्णय लिया गया है:-
- हमारे देश की भाषाई विविधता को चिन्हित करना;
- न केवल संबंधित मातृभाषा बल्कि अन्य भारतीय भाषाओं के भी उपयोग को प्रोत्साहित करना।
- भारत में संस्कृतियों की विविधता और साहित्य, शिल्प, प्रदर्शन कला, लिपियों और रचनात्मक अभिव्यक्ति के अन्य रूपों को समझना और ध्यान आकर्षित करना।
- अपनी मातृभाषा के अलावा अन्य भाषाओं को सीखने के लिए प्रोत्साहित करना।